L 52/32
MT
Il-Ġurnal Uffiċjali tal-Unjoni Ewropea
20.2.2023
ANNESS X
Infezzjoni bil-virus tal-pesta tar-ruminanti żgħar (PPR) PARTI 1 KUNDIZZJONIJIET SPEĊIFIĊI GĦALL-IMPLIMENTAZZJONI TAT-TILQIM PROTETTIV TA’ EMERĠENZA GĦALLPREVENZJONI U L-KONTROLL TAL-PPR
1.
Daqs taż-żona tat-tilqim: L-ebda kundizzjoni speċifika. 2.
Daqs taż-żona tal-peritilqim: L-ebda kundizzjoni speċifika. 3.
Tip ta’ vaċċin li għandu jintuża jew jingħata prijorità: L-ebda kundizzjoni speċifika 4.
Kopertura minima: L-ebda kundizzjoni speċifika. 5.
Annimali/speċijiet fil-mira:: Annimali tal-ispeċijiet elenkati f’konformità mar-Regolament ta’ Implimentazzjoni (UE) 2018/1882 miżmuma fiż-żona tat-tilqim, inklużi mill-inqas annimali ovini u kaprini.
PARTI 2 KUNDIZZJONIJIET SPEĊIFIĊI GĦAS-SORVELJANZA KLINIKA U FIL-LABORATORJU MSAĦĦA LI GĦANDHOM JIĠU IMPLIMENTATI FIŻ-ŻONI TAT-TILQIM U TAL-PERITILQIM MATUL IT-TILQIM PROTETTIV TA’ EMERĠENZA GĦALLPREVENZJONI U L-KONTROLL TAL-PPR
Sorveljanza passiva: fiż-żoni tat-tilqim u tal-peritilqim, sorveljanza passiva msaħħa għas-sinjali u s-sintomi tal-PPR kif ukoll għal żieda fil-mortalità f’ruminanti żgħar.
PARTI 3 KUNDIZZJONIJIET SPEĊIFIĊI GĦALL-PROJBIZZJONI TAL-MOVIMENTI TA’ ANNIMALI U PRODOTTI U GĦALL-GĦOTI TA’ DEROGA F’KONFORMITÀ MAL-ARTIKOLU 13, F’ŻONA TAT-TILQIM FEJN JITWETTAQ TILQIM PROTETTIV TA’ EMERĠENZA GĦALL-PREVENZJONI U L-KONTROLL TAL-PPR
1.
L-annimali u l-prodotti soġġetti għall-projbizzjoni tal-movimenti sa tmiem il-perjodu ta’ rkupru stabbilit filParti 4 L-istess annimali u prodotti, li jinsabu fiż-żoni tat-tilqim, bħal dawk soġġetti għal restrizzjonijiet fi stabbilimenti li jinsabu fiż-żoni ta’ protezzjoni u ta’ sorveljanza stabbiliti fil-każ ta’ tifqigħa tal-PPR prevista fl-Artikolu 27 tarRegolament Delegat (UE) 2020/687 u bl-istess restrizzjonijiet.
2.
Prodotti ġerminali soġġetti għal projbizzjoni ta’ ġbir: semen, ooċiti u embrijuni minn annimali ta’ speċijiet elenkati, sa tmiem il-perjodu ta’ rkupru.
3.
Il-kundizzjonijiet għall-għoti ta’ deroga f’konformità mal-Artikolu 13(2)(b)(ii), l-Artikolu 13(3)(b), u l-Arti­ kolu 13(4)(b).
Movimenti li jistgħu jiġu awtorizzati.
3.1.
Movimenti ta’ annimali mlaqqmin u prodotti tagħhom minn stabbilimenti li jinsabu fiż-żona tat-tilqim, bl-istess kundizzjonijiet ġenerali bħal dawk previsti mill-Artikolu 43 tar-Regolament Delegat (UE) 2020/687, u biss filkażijiet koperti minn u bl-istess kundizzjonijiet speċifiċi bħal dawk previsti mill-Artikoli 44, 45, 48, 49, 51 u 53 ta’ dak ir-Regolament fir-rigward taż-żona ta’ sorveljanza. 3.2.
Movimenti ta’ annimali mlaqqmin u prodotti tagħhom minn stabbilimenti li jinsabu fiż-żona tat-tilqim, dment li dawk l-istabbilimenti ma jibqgħux iżommu annimali mlaqqmin.